СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

1. Внесеното от възложителя Сейдегюл Осман предложение за изменение на ПУП-ПРЗ на УПИ I-13, УПИ VIII-13 и УПИ IX-13 (ПИ с идентификатори 61875.33.126, 61875.33.459, 61875.33.460 по КК и КР на село Райнино), кв.16 по плана на село Райнино и изтотвяне на инвестиционен проект за изграждане на овцеферма и кравеферма в новообразуваните УПИ-та като част от Комплексен проект за инвестиционна инициатива-КПИИ по реда на чл.150 на ЗУТ, попада в обхвата на позиция 9.1 „Подробни устройствени планове – планове, в т.ч. планове за застрояване” на Приложение №2 от Наредбата за условията и реда за извършване на екологична оценка на планове и програми, приета с ПМС №139 (ДВ, бр.57/2004г. изм. и доп. ДВ, бр.31/2019г.) и реализирането му е свързано с дейности, които определят рамката за бъдещо развитие на инвестиционно предложение по Приложение №2 на ЗООС.

В тази връзка, предвид разпоредбата на чл.2, ал.2, т.1 от Наредбата за ЕО, настоящият ПУП-ИПР и ПЗ подлежи на процедура по преценяване на необходимостта от извършване на екологична оценка (ЕО). На основание чл.4, т.2 от Наредбата за ЕО, компетентен орган за провеждане на процедурата е Директорът на РИОСВ-Русе.

2. Инвестиционното предложение, свързано с изграждането на овцеферма и кравеферма в посочените новообразувани урегулирани поземлени имоти в регулационните граници на село Райнино, като част от инициирания КПИИ, попада в т.1 „Селско, горско и водно стопанство“, буква „д“ – Интензивно животновъдство (инвестиционни предложения, невключени в Приложение 1), поради което подлежи на процедура по преценяване на необходимостта от оценка на въздействието върху околната среда. Компетентен орган за издаване на решение за преценяване на необходимостта от извършване на ОВОС е Директорът на РИОСВ-Русе.

Предвид разпоредбите на чл.91, ал.2 от ЗООС, когато за инвестиционното предложение, включено в Приложение №1 или №2 на Закона, се изисква и изготвяне на самостоятелен план или програма, компетентният орган по околна среда може по искане на възложителя или по своя преценка да допусне извършването само на една от оценките по Глава шеста на ЗООС. 

         На основание гореизложеното, е допуснато прилагането на чл.91, ал.2 от ЗООС, т.е. да бъде проведена една от изискващите се оценки по реда на Глава шеста на ЗООС, която в конкретния случай е процедурата по преценяване на необходимостта от извършване на ОВОС

Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО-2525-2/19.06.2019 г. 
Копие на писмото е изпратено в Община Исперих и кметство село Райнино.
